

Οϊ 9 ΐυΤΓ^#ΐ 9 πβς) 6γ 
νΑΚνΑΚΑ ΖΑΟΗ/' 
ϋθΐβ: 2017.1 ΙΌ 
ΕΕΤ 

Ρθ35θπ: βιΒΗΒ α ΡϋΡ 
(θΓϊΐβθίΙΰθύ) I 
ΙοοΒίΐοη: Α0τβ|5, ΕΙΙίπϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


47101 


6 Νοεμβρίου 2017 


ΤΕΥΧΟΣ ΔΕΥΤΕΡΟ 


Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Οργανισμού Εσωτερικής Υπηρεσίας 
(Ο.Ε.Υ.) Δημοτικού Λιμενικού Ταμείου Λέσβου. 

2 Απαγόρευση Θήρας σε περίπτωση χιονόπτωσης 

σε όλη την περιοχή ευθύνης του Δασαρχείου Νι- 
γρίτας. _ 

3 Ορισμός Ληξιάρχων στις Ληξιαρχικές Περιφέρει¬ 
ες του Δήμου Κεφαλονιάς. 

ΔΙΟΡΘΩΣΕΙΣ ΣΦΑΛΜΑΤΩΝ 

4 Διόρθωση σφάλματος στην 268571/21.09.2017 
απόφαση του Δημάρχου Αθηναίων που δημοσι- 
εύθηκε στο ΦΕΚ 3407/28.09.2017 (τ.Β'). 


ΑΠΟΦΑΣΕΙΣ 

Αριθμ. 68250 _ (1) 

Έγκριση Οργανισμού Εσωτερικής Υπηρεσίας 

(Ο.Ε.Υ.) Δημοτικού Λιμενικού Ταμείου Λέσβου. 

Ο ΣΥΝΤΟΝΙΣΤΗΣ 

ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 6, 238 και 280 του 
ν.3852/2010 (Καλλικράτης), όπως ισχύουν. 

2. Τις διατάξεις του άρθρου 24 του π.δ. 143/2010 (Ορ¬ 
γανισμός Αποκεντρωμένης Διοίκησης Αιγαίου). 

3. Τις διατάξειςτων άρθρων 28 και 28Α του ν.4325/2015 
«ΕκδημοκρατισμόςτηςΔιοίκησης- Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις» (ΦΕΚ 47 τ.Α72015). 

4. Την με αρ. πρωτ. 14192/15-5-2017 (ΦΕΚ 250/ 
Υ.Ο.Δ.Δ./26-5-2017) απόφαση του Υπουργού Εσωτερι¬ 
κών περί διορισμού του Νικολάου Θεοδωρίδη ως Συ¬ 
ντονιστή της Α.Δ. Αιγαίου. 

5. Τη διάταξη του άρθρου ΙΟτου ν.3584/2007 «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων», όπως ισχύει. 

6. Τη διάταξη του άρθρου 90 του Κώδικα Νομοθεσίας 
της Κυβέρνησης όπως κυρώθηκε με το π.δ. 63/2005 (ΦΕΚ 
98 Α72005). 


7. Την εγκύκλιο 17/29515/06.08.2001 ΥΠ.ΕΣ.Δ.Δ.Α «Δη¬ 
μοτικά Λιμενικά Ταμεία». 

8. Το π.δ. 53/5.5.2016 (86/Α713.5.2016) με το οποίο 
συστάθηκε Δημοτικό Λιμενικό Ταμείο με την επωνυμία 
«Δημοτικό Λιμενικό Ταμείο Λέσβου». 

9. Το π.δ. 50/2001 «κωδικοποίηση προσοντολογίου». 

10. Την αριθμ. 110/2016 (ορθή επανάληψη) απόφαση 
του Διοικητικού Συμβουλίου του Δημοτικού Λιμενικού 
Ταμείου Λέσβου με θέμα: «Έγκριση Οργανισμού Εσω¬ 
τερικής Υπηρεσίας του Δημοτικού Λιμενικού Ταμείου 
Λέσβου». 

11. Την αριθμ. 902/2016 απόφαση του Δημοτικού 
Συμβουλίου του Δήμου Λέσβου με την οποία εκφρά¬ 
ζει τη σύμφωνη γνώμη για την κατάρτιση του Οργανι¬ 
σμού Εσωτερικής Υπηρεσίας του Δημοτικού Λιμενικού 
Ταμείου Λέσβου. 

12. Την αριθμ. πρωτ. 03/23-06-2017 απόφαση του 
Υπηρεσιακού Συμβουλίου των Υπαλλήλων των ΟΤΑ Ν. 
Λέσβου. 

13. Την αριθμ. πρωτ. 4134/15-09-2017 βεβαίωση του 
Δημοτικού Λιμενικού Ταμείου Λέσβου για την ύπαρξη 
πιστώσεων για την κάλυψη όλων των προβλεπόμενων 
στον Οργανισμό Εσωτερικής Υπηρεσίας θέσεων, απο¬ 
φασίζουμε: 

Εγκρίνουμε την αριθμ. 110/2016 (σε ορθή επανάληψη) 
απόφαση του Δημοτικού ΛιμενικούΤαμείου Λέσβου με 
την οποία ψηφιζεταιι ο Οργανισμός Εσωτερικής Υπηρε¬ 
σίας του, ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΔΗΜΟΤΙΚΟΥ ΛΙΜΕΝΙΚΟΥΤΑΜΕΙΟΥ ΛΕΣΒΟΥ 

ΚΕΦΑΛΑΙΟ Α 

ΔΙΑΡΘΡΩΣΗ ΥΠΗΡΕΣΙΩΝ - ΤΜΗΜΑΤΑ - ΓΡΑΦΕΙΑ 

Άρθρο 1 

Οι υπηρεσίες του Δημοτικού Λιμενικού Ταμείου Λέ¬ 
σβου αποτελούνται από μία (1) Διεύθυνση Δημοτικού 
Λιμενικού Ταμείου Λέσβου, τρία (3) τμήματα και επτά 
(7) γραφεία και πιο συγκεκριμένα: 

1) Τμήμα Διοικητικών και Οικονομικών Υπηρεσιών: 

Α) Γραφείο Διοικητικών Υπηρεσιών. 

Β) Γραφείο Οικονομικών Υπηρεσιών. 

Γ) Γραφείο Ταμειακής Υπηρεσίας. 

2) ΤμήμαΤεχνικών Υπηρεσιών: 

Α) Γραφείο Λιμενικών Έργων. 

Β) Γραφείο Ηλεκτρομηχανολογικών Έργων. 

3) Τμήμα Περιβάλλοντος: 

Α) Γραφείο Περιβάλλοντος. 

Β) Γραφείο Ασφάλειας. 

1. Αρμοδιότητες Διεύθυνσης Δημοτικού Λιμενικού Τα¬ 
μείου Λέσβου 

Η Διεύθυνση Δημοτικού Λιμενικού Ταμείου Λέσβου 
έχει την ευθύνη για την εύρυθμη λειτουργία των υπη¬ 
ρεσιών που συγκροτούν τη Διεύθυνση και ιδίως για την 
οργάνωση, το συντονισμό, την παρακολούθηση και την 
αξιολόγηση της λειτουργίας τους. 

Η Διεύθυνση είναι αρμόδια για την εισήγηση των θε¬ 
μάτων στις συνεδριάσεις του Δ. Σ. συνεργαζόμενη με τον 
αντίστοιχο προϊστάμενο τμήματος και για τη γραμματει¬ 
ακή υποστήριξη των οργάνων διοίκησης του Δημοτικού 
Λιμενικού Ταμείου Λέσβου. 

Είναι αρμόδια για το σχεδίασμά και το συντονισμό 
εφαρμογής των πολιτικών, συστημάτων και διαδικα¬ 
σιών για την ορθολογική διοίκηση και διαχείριση του 
ανθρωπίνου δυναμικού του Δ.Λ.Τ. Λέσβου. 

Μεριμνά για την κατάλληλη οργάνωση των πόρων των 
υπηρεσιών (ανθρώπινο δυναμικό, τεχνικά μέσα, υπο¬ 
δομές, εσωτερικές διαδικασίες λειτουργίας κ.λπ.) ώστε 
να μπορούν να ανταποκρίνονται στην αποτελεσματική 
και αποδοτική υλοποίηση των δραστηριοτήτων τους. 

Είναι αρμόδια για τη μελέτη, εκτέλεση και συντήρηση 
κάθε είδους τεχνικών έργων του Δημοτικού Λιμενικού 
Ταμείου Λέσβου με στόχο την έγκαιρη, οικονομική καιάρι- 
στη από επιστημονικής απόψεως πραγματοποίησή τους. 

Τηρεί τα οικονομικά προγράμματα του Δ.Λ.Τ. Λέσβου, 
τη σωστή απεικόνιση των οικονομικών πράξεων της δι¬ 
αχείρισης των εσόδων και δαπανών, και την αξιοποίηση 
της περιουσίας. 

Μεριμνά για τις νόμιμες διαδικασίες που απαιτούνται 
για την προμήθεια υλικών, εξοπλισμού και υπηρεσιών 
του ΔΛΤ Λέσβου. 

Οι συγκεκριμένες αρμοδιότητες της Διεύθυνσης, στο 
πλαίσιο της αποστολής της, καθορίζονται από τις ισχύ- 
ουσες διατάξεις νόμων, διαταγμάτων και υπουργικών 
αποφάσεων. 

1.1 Τμήμα Διοικητικών και Οικονομικών Υπηρεσιών 

Αποτελείται από τα παρακάτω λειτουργικά γραφεία: 

1.1.1 Γραφείο Διοικητικών Υπηρεσιών 

1. Παρέχει κάθε είδους διοικητική και γραμματειακή 
υποστήριξη προς τον Πρόεδρο και το Διοικητικό Συμ¬ 
βούλιο του Δ.Λ.Τ. Λέσβου. 

2. Χειρίζεται όλα τα θέματα διοικητικής φύσεως του 
Νομικού Προσώπου και της λειτουργίας του Διοικητικού 
του Συμβουλίου. 

3. Φροντίζει για την τήρηση και παρακολούθηση της 
ισχύουσας κάθε φορά Νομοθεσίας, σχετικά με την υπη¬ 
ρεσιακή και συνταξιοδοτική κατάσταση του προσωπικού. 

4. Χειρίζεται όλα τα θέματα που αναφέρονται στην 
πρόσληψη μονίμου και εποχιακού προσωπικού για την 
κάλυψη των αναγκών του Νομικού Προσώπου. Επίσης 
θέματα σχετικά με τις τοποθετήσεις, μετατάξεις, αξιο¬ 
λογήσεις, αποσπάσεις, συντάξεις, κ.λπ. που αφορούν το 
προσωπικό οποιοσδήποτε σχέσης εργασίας. 


5. Τηρεί το αρχείο ημερήσιας παρουσίας του προσω¬ 
πικού και χορήγησης αδειών. 

6. Τηρεί και ενημερώνει τα προσωπικά μητρώα των 
υπαλλήλων και μεριμνά για τη χορήγηση βεβαιώσεων 
πλην φορολογικών. 

7. Επιμελείται της παραλαβής, πρωτοκόλλησης και δι¬ 
ανομής κάθε εισερχομένου και εξερχόμενου εγγράφου 
και τηρεί αρχείο αλληλογραφίας. 

8. Μεριμνά για τη δακτυλογράφηση και αναπαραγωγή 
εγγράφων και εντύπων. 

9. Μεριμνά για τη λειτουργία του τηλεφωνικού κέ¬ 
ντρου, των τηλετύπων, της ιστοσελίδας, του ηλεκτρονι¬ 
κού ταχυδρομείο και λοιπών μέσων επικοινωνίας. 

10. Μεριμνά για την ανάρτηση των αποφάσεων, προ¬ 
κηρύξεων και λοιπών εγγράφων, όπως αυτά καθορίζο¬ 
νται από το νόμο, στο σύστημα ΔΙΑΥΓΕΙΑ και σε ΦΕΚ. 

11. Μεριμνά για τις εκπαιδευτικές ανάγκες του προ¬ 
σωπικού. 

12. Δέχεται και εξετάζει παράπονα πολιτών, και φρο¬ 
ντίζει για την έγκαιρη πληροφόρηση τους για θέματα 
που τους αφορούν. 

13. Η βεβαίωση από τον Προϊστάμενο ή τον νόμιμο 
αναπληρωτή του της ακρίβειας αντιγράφων, φωτογρα¬ 
φιών ή φωτοτυπιών οποιωνδήποτε εγγράφων, με την 
επίδειξη του πρωτοτύπου ή ακριβούς αντιγράφου, κα¬ 
θώς και η βεβαίωση του γνήσιου της υπογραφής του 
προσωπικού και των πολιτών. 

14. Διεξάγει κάθε υπηρεσία που του ανατίθεται από 
τον Πρόεδρο ή το Διοικητικό Συμβούλιο ή από διάταξη 
νόμου που δεν έχει προβλεφθεί ανωτέρω εφόσον δεν 
υπάγεται στην αρμοδιότητα άλλου γραφείου. 

1.1.2 Γραφείο Οικονομικών Υπηρεσιών 

1. Καταρτίζει σχέδιο προϋπολογισμού σύμφωνα με τις 
ισχύουσες διατάξεις. 

2. Παρακολουθεί την εξέλιξη του προϋπολογισμού και 
εισηγείται τυχόν αναμορφώσεις του. 

3. Μεριμνά για την σύνταξη και υποβολή στα αρμόδια 
όργανα των περιοδικών οικονομικών απολογιστικών 
στοιχείων. 

4. Τηρεί φάκελο για κάθε ακίνητο ιδιοκτησίας ή χρήσης 
του Νομικού Προσώπου που περιέχει όλα τα στοιχεία 
που θεμελιώνουν τα επί του ακινήτου δικαιώματα. 

5. Διαχειρίζεται τα πάσης φύσεως υλικά όλων των υπη¬ 
ρεσιών του ΝΠΔΔ. 

6. Τηρεί βιβλίο αποθήκης, παραλαβής και παράδοσης 
άχρηστου υλικού και μεριμνά για την εκποίηση ή κατα¬ 
στροφή αχρήστων υλικών, μετά από απόφαση οικείων 
επιτροπών. 

7. Εισηγείται και διεκπεραιώνει τη διαδικασία για τη 
μίσθωση ή εκμίσθωση ακινήτων. 

8. Επιμελείται την εκκαθάριση και εντολή πληρωμών 
κάθε δαπάνης, αφού ελεγχθεί η νομιμότητα και πλη¬ 
ρότητα των δικαιολογητικών και διενεργεί κάθε είδους 
λογιστικές εγγραφές στα λογιστικά βιβλία. 

9. Εκδίδει τα χρηματικά εντάλματα πληρωμής κάθε 
δαπάνης, τις μισθοδοτικές καταστάσεις προσωπικού και 
τηρεί μισθολογικά αρχεία πάσης φύσεως προσωπικού. 

10. Καταρτίζει σε συνεργασία με την Ταμειακή Υπηρε¬ 
σία τον απολογισμό Εσόδων-Εξόδων. 

11. Μεριμνά για τη διενέργεια όλων των νόμιμων δι¬ 
αδικασιών που απαιτούνται για την προμήθεια υλικών, 
εξοπλισμού και υπηρεσιών του Δ.Λ.Τ. Λέσβου (πλην 
όσων απαιτούν εξειδικευμένες τεχνικές γνώσεις ή/και 
περιλαμβάνονται στις αρμοδιότητες άλλου γραφείου). 

12. Τηρεί το αρχείο συμβάσεων για υπηρεσίες, έργα και 
προμήθειες που αναθέτει το Δ.Λ.Τ. Λέσβου. Καταχωρεί 
όλα τα απαραίτητα στοιχεία των δημοσίων συμβάσεων 
σύμφωνα με τις κείμενες διατάξεις στο διαδίκτυο (ΚΗΜ- 
ΔΗΣ, ΔΙΑΥΓΕΙΑ). 

13. Έκδοση βεβαιωτικών καταλόγων δικαιωμάτων, 
τελών και προστίμων προς το Γραφείο Ταμειακής Υπη¬ 
ρεσίας. 

14. Εκτελεί ακόμα και κάθε πρόσθετη εργασία που του 
ανατίθεται από τον Π ρόεδρο ή το Δ.Σ. ή από διάταξη νό¬ 
μου, που δεν έχει προβλεφθεί παραπάνω και δεν ανήκει 
στην αρμοδιότητα άλλης οργανικής μονάδας. 

1.1.3 Γραφείο Ταμειακής Υπηρεσίας 

Το Γραφείο Ταμειακής Υπηρεσίας, τελεί υπό την άμεση 
εποπτεία των αρμοδίων οργάνων του ΝΠΔΔ. Διεξάγει 
την ταμειακή υπηρεσία αυτού, με προσωπική ευθύνη 
του ταμία και των εισπρακτικών οργάνων. Με απόφαση 
του Προέδρου του Δ.Σ. ανατίθενται τα καθήκοντα ταμία 
και εισπρακτόρων σε υπαλλήλους του ΝΠΔΔ. Καθήκοντα 
και αρμοδιότητες της υπηρεσίας αυτής είναι: 

1. Η διαμόρφωση και παρακολούθηση των ταμειακών 
προγραμμάτων με την συνεχή παρακολούθηση των υπο¬ 
χρεώσεων και αναμενόμενων εισπράξεων. 

2. Η παραλαβή των Χρηματικών Ενταλμάτων πληρω¬ 
μών και διενέργεια των πληρωμών προς τους δικαιού¬ 
χους, μετά από έλεγχο των απαιτούμενων από την Νο¬ 
μοθεσία δικαιολογητικών καθώς και των επιπρόσθετων, 
που ορίζει ο νόμος ότι πρέπει να προσκομίζουν (φορο¬ 
λογική ενημερότητα, ασφαλιστική κ.λπ.). 

3. Η καταγραφή των διενεργούμενων πληρωμών σύμ¬ 
φωνα με τις ισχύουσες διατάξεις και διαδικασίες. 

4. Μεριμνά για την είσπραξη κάθε εσόδου του Νομικού 
Προσώπου. 

5. Μεριμνά για την απόδοση των κάθε φύσης κρατή¬ 
σεων υπέρ τρίτων. 

6. Η διενέργεια εισπράξεων οφειλών, έκδοση αντίστοι¬ 
χων γραμματίων είσπραξης και σχετική ενημέρωση του 
περιοδικού αρχείου οφειλετών κατά οφειλέτη. 

7. Η παρακολούθηση της εξόφλησης των υποχρεώσε¬ 
ων των οφειλετών, και ενημέρωση του γραφείου οικο¬ 
νομικών για τις καθυστερούμενες οφειλές. 

8. Η κατάρτιση των περιοδικών καταστάσεων προς 
πληρωμή καθώς και πληρωθέντων εξόδων. 

9. Η παραλαβή των βεβαιωτικών καταλόγων των υπό¬ 
χρεων και των αντίστοιχων οφειλομένων στο ΝΠΔΔ πο¬ 
σών κατά κατηγορία προσόδου. Έκδοση και μέριμνα 
για την κοινοποίηση ατομικών ή ειδικών προσκλήσεων 
προς τους οφειλέτες. 

10. Η αρχική ενημέρωση περιοδικού αρχείου οφειλε¬ 
τών κατά οφειλέτη όπου αναγράφονται τα οφειλόμενα 
ποσά κατά κατηγορία προσόδου. 

11. Η τήρηση των διαδικασιών, αρχείων και γενικά 
λογαριασμών του λογιστικού συστήματος του ΝΠΔΔ 
που αφορούν τα εισπρακτέα και τα πραγματοποιηθέντα 
έσοδα του ΝΠΔΔ, σύμφωνα με τις ισχύουσες διαδικασίες 


12. Η κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

13. Η τήρηση φυσικού ταμείου στα γραφεία του ΝΠΔΔ. 

14. Η διενέργεια χρηματικών δοσοληψιών με τιςΤρά- 
πεζες και η παρακολούθηση και διαχείριση των τραπε¬ 
ζικών λογαριασμών του Δημοτικού Λιμενικού Ταμείου 
Λέσβου που χρησιμοποιούνται για εισπράξεις ή πληρω¬ 
μές μέσω ηλεκτρονικής τραπεζικής. 

15. Η τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος του ΝΠΔΔ. 
Παροχή κάθε είδους στοιχείων που ζητούνται από Δημό¬ 
σιες- Ελεγκτικές υπηρεσίες σύμφωνα με τις διαδικασίες 
που εκάστοτε ισχύουν. 

16. Κάθε άλλη εργασία που ανατίθεται από τον Πρό¬ 
εδρο ή το Διοικητικό Συμβούλιο ή προβλέπεται από 
διάταξη νόμου και δεν έχει προβλεφθεί στον Οργανι¬ 
σμό αυτό, εφόσον δεν ανήκει στην αρμοδιότητα άλλου 
γραφείου. 

1.2 ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Αποτελείται από τα παρακάτω επιμέρους λειτουργικά 
γραφεία: 

1.2.1 Γραφείο Λιμενικών Έργων 

1. Μεριμνά για τη μελέτη και εκτέλεση έργων που αφο¬ 
ρούν στην επέκταση, συντήρηση, επισκευή και βελτίωση 
των λιμενικών και κτιριακών εγκαταστάσεων αρμοδιό¬ 
τητας του Δ.Λ.Τ. Λέσβου. 

2. Η εκπόνηση του προγράμματος ανάπτυξης των 
λιμενικών και κτιριακών εγκαταστάσεων των χώρων 
δικαιοδοσίας του Δ.Λ.Τ. Λέσβου. 

3. Μεριμνά για τη νομιμοποίηση των λιμενικών και 
κτιριακών εγκαταστάσεων. 

4. Χειρίζεται θέματα που αφορούν τις ζώνες του λιμένα 
καθώς και θέματα ρυμοτομίας, χωροταξίας και απαλλο¬ 
τριώσεων. 

5. Η αποτύπωση των λιμενικών έργων και εγκαταστά¬ 
σεων. 

6. Η λειτουργία σχεδιαστηρίου. 

7. Η σύνταξη τευχών δημοπράτησης, παρακολούθηση, 
επίβλεψη, λειτουργία, παραλαβή, συντήρηση, ανακαίνι¬ 
ση και επισκευή των λιμενικών και κτιριακών έργων και 
εγκαταστάσεων. 

8. Συντάσσει τεχνικές προδιαγραφές και προσδιορί¬ 
ζει τις ανάγκες κάθε έργου σε υλικά, εργαλεία, τεχνικό 
εξοπλισμό ανθρώπινο δυναμικό κ.λπ. και εισηγείται τη 
μεθοδολογία εκτέλεσης κάθε έργου (με αυτεπιστασία ή 
με ανάθεση σε τρίτους). 

9. Μεριμνά για τη διενέργεια όλων των νόμιμων δια¬ 
δικασιών που απαιτούνται για την προμήθεια υλικών, 
παροχή υπηρεσιών, ανάθεση μελετών και εκτέλεση έρ¬ 
γων αρμοδιότητας του γραφείου. 

10. Η εκτέλεση μικρών έργων με αυτεπιστασία μετά 
από απόφαση του ΔΣ. 

11. Η εκπόνηση κανονισμών χρήσης των έργων και 
εγκαταστάσεων του νομικού προσώπου. 

12. Η τήρηση και ενημέρωση αρχείου έργων (μελετών, 
στοιχείων κατασκευής, συντήρησης, επισκευής έργων 
υποδομής και κτιρίων και κόστους αυτών). 

13. Κάθε άλλη εργασία που ανατίθεται από τον Πρόε¬ 
δρο ή το ΔΣ ή από διάταξη νόμου και δεν έχει προβλε- 
φθεί στον οργανισμό αυτό, εφόσον δεν ανάγεται στον 
κύκλο καθηκόντων άλλου γραφείου. 

1.2.2 Γραφείο ηλεκτρομηχανολογικών έργων 

1. Μεριμνά για τη μελέτη και εκτέλεση έργων που αφο¬ 
ρούν στην επέκταση, συντήρηση, επισκευή και βελτίωση 
των δικτύων ηλεκτροφωτισμού των χερσαίων ζωνών 
λιμένων. 

2. Η μελέτη και εκτέλεση έργων που αφορούν στη 
συντήρηση, επισκευή ή βελτίωση του ηλεκτρομηχανο- 
λογικού εξοπλισμού και των κάθε είδους Η/Μ εγκαταστά¬ 
σεων του Δημοτικού Λιμενικού Ταμείου Λέσβου. 

3. Η εκπόνηση του προγράμματος ανάπτυξης και ανα¬ 
νέωσης των ηλεκτρομηχανολογικών εγκαταστάσεων και 
εξοπλισμού. 

4. Η σύνταξη τευχών δημοπράτησης, παρακολούθηση, 
επίβλεψη, λειτουργία, παραλαβή, συντήρηση, ανακαίνι¬ 
ση και επισκευή των ηλεκτρομηχανολογικών έργων και 
εγκαταστάσεων. 

5. Η μελέτη και σύνταξη τεχνικών προδιαγραφών για 
την προμήθεια μηχανημάτων, πλωτών μέσων και κάθε 
φύσεως ηλεκτρομηχανολογικού και ηλεκτρονικού εξο¬ 
πλισμού, σύμφωνα με τις αποφάσεις του Δ.Σ. 

6. Μεριμνά για τη διενέργεια όλων των νόμιμων δια¬ 
δικασιών που απαιτούνται για την προμήθεια υλικών, 
παροχή υπηρεσιών, ανάθεση μελετών και εκτέλεση έρ¬ 
γων αρμοδιότητας του γραφείου. 

7. Η εκτέλεση μικρών έργων με αυτεπιστασία μετά 
από απόφαση του ΔΣ. 

8. Η εκπόνηση κανονισμών λειτουργίας και συντήρη¬ 
σης ηλεκτρομηχανολογικού εξοπλισμού, εγκαταστά¬ 
σεων και μηχανημάτων προς αποφυγή ατυχημάτων ή 
ζημιών. 

9. Η επισκευή και συντήρηση του ηλεκτρομηχανολογι- 
κού εξοπλισμού, εγκαταστάσεων, μηχανημάτων και πλω¬ 
τών μέσων και η τήρηση αυτών σε ετοιμότητα διάθεσης. 

10. Η διαχείριση καυσίμων και λιπαντικών. 

11. Έχει την ευθύνη λειτουργίας και φύλαξης των μηχα¬ 
νικών μέσων του Δημοτικού Λιμενικού Ταμείου Λέσβου. 

12. Τήρηση ημερολογίου κίνησης υπηρεσιακών οχη¬ 
μάτων. 

13. Η τήρηση μητρώου και αρχείου ηλεκτρομηχανο- 
λογικού, ηλεκτρονικού εξοπλισμού, μηχανημάτων και 
εγκαταστάσεων και κόστους αυτών. 

14. Η τήρηση και ενημέρωση αρχείου έργων (μελετών, 
στοιχείων κατασκευής, συντήρησης, επισκευής ηλεκτρο- 
μηχανολογικών έργων και κόστους αυτών). 

15. Κάθε άλλη εργασία που ανατίθεται από τον Πρόε¬ 
δρο ή το ΔΣ ή από διάταξη νόμου και δεν έχει προβλε- 
φθεί στον οργανισμό αυτό, εφόσον δεν ανάγεται στον 
κύκλο καθηκόντων άλλου γραφείου. 

1.3ΤΜΗΜΑ ΠΕΡΙΒΑΛΛΟΝΤΟΣ 

Αποτελείται από τα παρακάτω επιμέρους λειτουργικά 
γραφεία: 

1.3.1 Γραφείο Περιβάλλοντος 

1. Μεριμνά για την καθαριότητα και ευταξία των κοινό¬ 
χρηστων χώρων των χερσαίων και θαλάσσιων χώρων της 
περιοχής ευθύνηςτου Δημοτικού ΛιμενικούΤαμείου Λέ¬ 
σβου, καθώς και των κτηρίων ιδιοκτησίας ή χρήσης του. 


2. Η επιμέλεια του πρασίνου στις περιοχές δικαιοδο¬ 
σίας του. 

3. Επιμελείται και μεριμνά για την εκπόνηση και εφαρ¬ 
μογή του σχεδίου παραλαβής καταλοίπων πλοίων. 

4. Επιμελείται και μεριμνά για την εκπόνηση και εφαρ¬ 
μογή του σχεδίου αντιμετώπισης περιστατικών θαλάσ¬ 
σιας ρύπανσης στους λιμένες αρμοδιότητας του Δ.Λ.Τ. 
Λέσβου. 

5. Εφαρμογή συστημάτων περιβαλλοντικής διαχείρι¬ 
σης και διαχείρισης ποιότητας. 

6. Συντάσσει τις τεχνικές προδιαγραφές και μεριμνά 
για τη διενέργεια όλων των νόμιμων διαδικασιών που 
απαιτούνται για την προμήθεια υλικών και παροχή υπη¬ 
ρεσιών αρμοδιότητας γραφείου. 

7. Εισηγείται όλα τα θέματα παραχωρήσεων χώρων 
χερσαίων ζωνών λιμένων. 

8. Κάθε άλλη εργασία που ανατίθεται από τον Πρόεδρο 
ή το ΔΣ ή από διάταξη νόμου και δεν έχει προβλεφθεί 
στον οργανισμό αυτό, εφόσον δεν ανάγεται στον κύκλο 
καθηκόντων άλλου γραφείου. 

1.3.2 Γραφείο Ασφάλειας 

1. Επιμελείται και μεριμνά για την εφαρμογή των Σχε¬ 
δίων Ασφάλειας Λιμενικών Εγκαταστάσεων (Σ.Α.Λ.Ε.) 
σύμφωνα με τις διατάξεις του Ι5Ρ5 (Ζοάθ. 

2. Παρακολουθεί και διεκπεραιώνει θέματα των ΠΣΕΑ. 

3. Παρακολουθεί και διεκπεραιώνει θέματα της Συν¬ 
θήκης ΈςΓιθηςθη. 

4. Συντάσσει τις τεχνικές προδιαγραφές και μεριμνά 
για τη διενέργεια όλων των νόμιμων διαδικασιών που 
απαιτούνται για την προμήθεια υλικών και παροχή υπη¬ 
ρεσιών αρμοδιότητας γραφείου. 

5. Κάθε άλλη εργασία που ανατίθεται από τον Πρόεδρο 
ή το ΔΣ ή από διάταξη νόμου και δεν έχει προβλεφθεί 
στον οργανισμό αυτό, εφόσον δεν ανάγεται στον κύκλο 
καθηκόντων άλλου γραφείου. 

Άρθρο 2 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 

ΤΟΥ ΔΗΜΟΤΙΚΟΥ ΛΙΜΕΝΙΚΟΥΤΑΜΕΙΟΥ 

Οι προηγούμενες αρμοδιότητες των επί μέρους υπη¬ 
ρεσιών και των προϊσταμένων τους θεωρούνται ως γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με την σύνταξη 
κανονισμών ή εγκυκλίων λειτουργίας των διοικητικών 
μονάδων. 

Ο λεπτομερής τρόπος λειτουργίας της κάθε υπηρε¬ 
σίας, οι αρμοδιότητες των υπευθύνων Γραφείων και οι 
θέσεις εργασίας κάθε Γραφείου, η ανάθεση καθηκόντων 
και οι περιγραφές καθηκόντων των υπαλλήλων καθώς 
και οποιαδήποτε άλλη εσωτερική διαδικασία διοίκη¬ 
σης ή λειτουργίας του Λιμενικού Ταμείου, ορίζονται με 
αποφάσεις του Προέδρου του Δ.Σ. ή καθορίζονται με 
ειδικούς κανονισμούς λειτουργίας που συντάσσονται 
με απόφαση του Προέδρου του Δ.Σ. μετά από εισήγηση 
των αρμοδίων προϊσταμένων. 

ΚΕΦΑΛΑΙΟ Β' 

ΟΡΓΑΝΙΚΕΣ ΘΕΣΕΙΣ 

Άρθρο 3 

ΟΡΓΑΝΙΚΕΣ ΘΕΣΕΙΣ 

ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι οργανικές θέσεις του μονίμου προσωπικού του Νο¬ 
μικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού στις θέσεις αυτές είναι τα 
προβλεπόμενα από το π.δ. 50/01, καθώς και εκείνα που 
μπορεί να ορίζονται με την προκήρυξη πλήρωσης θέσε¬ 
ων μετά από αίτημα και σχετική έγκριση του, σύμφωνα 
με την ισχύουσα κάθε φορά νομοθεσία. 

Οι οργανικές θέσεις με σχέση εργασίας δημοσίου δι¬ 
καίου που προβλέπονται ανά κατηγορία και κλάδο είναι 
οι ακόλουθες: 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

Κλάδος 

Θέσεις 

ΠΕ Διοικητικού Οικονομικού 

3 

ΠΕ Πολιτικών Μηχανικών 

1 

ΠΕ Ναυπηγών Μηχανολόγων Μηχανικών 

1 

ΠΕ Αρχιτεκτόνων Μηχανικών 

1 

ΠΕ Περιβαλλοντολόγων 

1 

Σύνολο θέσεων ΠΕ 

7 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος 

Θέσεις 

ΤΕ Διοικητικού Λογιστικού 

1 

ΤΕ Πολιτικών Μηχανικών 

1 

ΤΕ Τοπογράφων Μηχανικών 

1 

Σύνολο θέσεων ΤΕ 

3 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος 

Θέσεις 

ΔΕ Διοικητικών Γραμματέων 

6 

ΔΕ Ηλεκτρολόγων 

1 

ΔΕ Τεχνικού Ειδικότητας Δομικών, 
Συγκοινωνιακών και Υδραυλικών Έργων 

1 

ΔΕ Οδηγών 

1 

Σύνολο θέσεων ΔΕ 

9 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 

Θέσεις 

ΥΕ Επιμελητών 

1 

ΥΕ Προσωπικό καθαριότητας 

3 

Σύνολο θέσεων ΥΕ 

4 


Άρθρο 4 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 

ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Προβλέπονται επτά (7) θέσεις προσωπικού με σύμ¬ 
βαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών, σύμφωνα 
με τις κείμενες διατάξεις. 

Άρθρο 5 

ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ 

Μία (1) θέση δικηγόρου 

Προσόν διορισμού ορίζεται η άδεια δικηγορίας παρ' 
Εφέταις. 

ΚΕΦΑΛΑΙΟ Γ' 

ΠΡΟΪΣΤΑΜΕΝΟΙ - ΕΝΤΑΞΗ ΠΡΟΣΩΠΙΚΟΥ 

Άρθρο 6 

Προϊστάμενοι των οργανικών μονάδων του Δημοτικού 
Λιμενικού Ταμείου Λέσβου τοποθετούνται, σύμφωνα 
με τις κείμενες διατάξεις, υπάλληλοι των ακόλουθων 
κλάδων: 

Ο ΠροϊστάμενοςτηςΔιεύθυνσηςτου Δημοτικού Λιμε¬ 
νικού Ταμείου Λέσβου μπορεί να είναι υπάλληλος κατη¬ 
γορίας ΠΕ ήΤΕ όλων των κλάδων που περιλαμβάνονται 
στο συγκεκριμένο Ο.Ε.Υ. 

Ο ΠροϊστάμενοςτουΤμήματος Διοικητικών και Οικο¬ 
νομικών Υπηρεσιών, μπορεί να είναι υπάλληλος κατη¬ 
γορίας ΠΕ ή ΤΕ και συγκεκριμένα ΠΕ Διοικητικού- Οικο¬ 
νομικού ή ΤΕ Διοικητικού - Λογιστικού. 

Ο Προϊστάμενος του Τμήματος Τεχνικών Υπηρεσιών 
μπορεί να είναι υπάλληλος των κατηγοριών ΠΕ ήΤΕ και 
συγκεκριμένα ΠΕ Πολιτικών Μηχανικών ή ΠΕ Ηλεκτρο¬ 
λόγων Μηχανικών ή ΠΕ Αρχιτεκτόνων ή ΤΕ Πολιτικών 
Μηχανικών ή ΤΕ Τοπογράφων Μηχανικών. 

Ο Προϊστάμενος τουΤμήματος Περιβάλλοντος μπορεί 
να είναι υπάλληλος της κατηγορίας ΠΕ και συγκεκριμένα 
ΠΕ Περιβαλλοντολόγων. 

ΑΚΡΟΤΕΛΕΥΤΙΟ ΑΡΘΡΟ 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
εκατόν σαράντα επτά χιλιάδων ευρώ (147.000,00 €) για 
το τρέχον οικονομικό έτος 2017 που έχει προβλεφθεί και 
θα καλυφθεί από τους ΚΑΕ 10.6011, 10.6051.0001 και 
10.6051.0002 του προϋπολογισμού οικονομικού έτους 
2017 του Δημοτικού Λιμενικού Ταμείου Λέσβου, ενώ 
ανάλογες πιστώσεις θα προβλεφθούν και στον προϋ¬ 
πολογισμό των επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη 27 Οκτωβρίου 2017 

Ο Συντονιστής Αποκεντρωμένης Διοίκησης 

ΝΙΚΟΛΑΟΣ ΘΕΟΔΩΡΙΔΗΣ 

Αριθμ. 18814 

Αριθμ. ΔΑΔ: 18 7201 7 (2) 

Απαγόρευση Θήρας σε περίπτωση χιονόπτωσης 
σε όλη την περιοχή ευθύνης του Δασαρχείου Νι¬ 
γρίτας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

Ι.Το άρθρο 258 παρ. 5, εδάφ. δ,ε,στ του ν.δ. 86/1969 
ΦΕΚ 7/Α71969 «περί Δασικού Κώδικα». 

2. Τις διατάξεις της αρ. 414985/29-11-1985 (ΦΕΚ 
757/12-12-1985) κοινής υπουργικής απόφασης ως 
αυτή τροποποιήθηκε με την αρ. 366599/16-12-1996 
(ΦΕΚ 1188/Β731-12-1996) κοινή υπουργική απόφαση, 
άρθρο 3, παρ. 3 και την 87578/703/2007/ (ΦΕΚ 581/Β/ 
23-4-2007) Υπ. Οικονομίας και Οικονομικών και Αγροτι¬ 
κής Ανάπ. και τροφίμων. 

3. Την υπ' αρ. 137813/434/23-01-1981 δ/γή Υπ. Γεωρ¬ 
γίας « περί απαγόρευσης κυνηγιού σε περίπτωση χιονό¬ 
πτωσης μεγάλης διάρκειας και εντάσεως» καθώς και τη 
με αρ. 90227/185/14-1 -2003 δ/γή του. 

4. Το π.δ. 142/2010 «Οργανισμός Αποκεντρωμένης Δι¬ 
οίκησης Μακεδονίας Θράκης.» ΦΕΚ 235/Α727-12-2010). 

5. Την υπ' αρ. 35748 απόφ. Συντ. Απ. Διοίκησης Μ. - Θ. 
«Ανάθεση άσκησης.... Εξουσιοδότηση προς υπογραφή» 
ΦΕΚ 1971/Β 77-6-2017. 

6. Την ανάγκη προστασίας των θηραμάτων κατά την 
περίοδο των χιονοπτώσεων και την αποτροπή του κιν¬ 
δύνου εξαφάνισης σπάνιων ειδών, αποφασίζουμε: 

Απαγορεύουμε σε όλη τη διάρκεια της κυνηγετικής 
περιόδου 2017-2018 το κυνήγι κάθε θηράματος σε πε¬ 
ριπτώσεις χιονόπτωσης μεγάλης διάρκειας και έντασης, 
από τη στιγμή της πλήρους κάλυψης του εδάφους από 
χιόνια μέχρι την μερική αποκάλυψη του ώστε να είναι 
δυνατή η παρακολούθηση των ιχνών των θηραμάτων 
επ' αυτού και την άσκηση του κυνηγιού των πτερωτών 
θηραμάτων σε περίπτωση επικράτησης δυσμενών για 
τα πτηνά καιρικών συνθηκών (Χιόνια - παγετός), σε όλη 
την περιοχή ευθύνης του Δασαρχείου Νιγρίτας. 

Επίσης απαγορεύουμε την σύλληψη των θηραμάτων στις 
φωλιές και τα καταφύγια τους. 

Η εφαρμογή της παρούσας ανατίθεται στα όργανα της 
δασικής υπηρεσίας, της Ομοσπονδιακής Θηροφυλακής, της 
Ελληνικής Αστυνομίας, στους κυνηγετικούς συλλόγους και 
σε κάθε φιλόνομο πολίτη. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού σε 
εφαρμογή του άρθρου 27 του ν. 2081/1992/(ΦΕΚ 154/ 
10-9-1992) με το οποίο προστέθηκε νέο άρθρο 29 Α στον 
ν.1558/1989, Κυβέρνηση και κυβερνητικά όργανα που 
ρυθμίζουν τον έλεγχο των δαπανών που προκαλούν οι 
κανονιστικές διοικητικές πράξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νιγρίτα, 25 Οκτωβρίου 2017 

Με εντολή Συντονιστή Αποκεντρωμένης Διοίκησης 
Ο Προϊστάμενος του Δασαρχείου Νιγρίτας 

ΦΙΛΙΠΠΟΣ ΣΤΟΓΙΑΝΝΟΥ 


Αριθμ. οικ.270710 (3) 

Ορισμός Ληξιάρχων στις Ληξιαρχικές Περιφέρειες 
του Δήμου Κεφαλονιάς. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντες υπ' όψιν: 

1. την παρ. 1 του άρθρου 28 του ν.4325/2015 (Α' 47) 
«Εκδημοκρατισμός της Διοίκησης - Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις», 

2. την παρ. 2 του άρθρου 1 του ν.2503/1997 (Α' 107) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις», 

3. το άρθρο 2801 του ν.3852/2010 (Α' 87) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα "Καλλικράτης"», 

4. τα άρθρα 1 και 2 του ν.344/1976 (Α' 143) «Περί ληξι¬ 
αρχικών πράξεων», όπως αντικατεστάθη σαν με τις πα¬ 
ραγράφους 15,16 και 17 του άρθρου 9 του ν.2307/1995 
(Α' 113) «Προσαρμογή νομοθεσίας αρμοδιότητος 
Υπουργείου Εσωτερικών στις διατάξεις για την Νομαρ¬ 
χιακή Αυτοδιοίκηση και άλλες διατάξεις», 

5. την Φ. 127080/57460/2010 (Β' 1984) απόφαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης «Υποδιαίρεση Ληξιαρχικής Περι¬ 
φέρειας Δήμων που συνιστώνται από συνένωση Ο.Τ.Α. 
σύμφωνα με τον ν.3852/2010», 

6. την ΤΑΔΚ 775/2017 (Β' 3260) απόφαση του Υπουρ¬ 
γού Εσωτερικών «Μερική ανάκληση της υπ' αριθμ. 
Φ.127080/57460/2010 απόφασης του Υπουργού Εσω¬ 
τερικών, Αποκέντρωσης και Ηλεκτρονικής Διακυβέρ¬ 
νησης», 

7. την 15870/2017 (ΥΟΔΔ 250 - ΑΔΑ: ΩΨΦΒ465ΧΘ7- 
Τ4Γ) υπουργική απόφαση «Διορισμόςτου Νικολάου Πα- 
παθεοδώρου του Αγγελάκη ως Συντονιστή της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου». 

8. την υποπερίπτωση δδ) της περίπτωσης α) της 
παρ. Α.4 του άρθρου 8 του π.δ/τος 139/2010 (Α' 232) 
«Οργανισμός της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου», 

9. την 65/Φ. 127080/57510/31.12.2010 εγκύκλιο του 
Υπουργείου Εσωτερικών, Αποκέντρωσης και Ηλεκτρονι¬ 
κής Διακυβέρνησης «Περί των ληξιαρχικών βιβλίων των 
νέων Δήμων που συνιστώνται από συνένωση Ο.Τ.Α. με 
τον ν.3852/2010», 

10. την 9/131360/12503/8.5.2017 εγκύκλιο του 
Υπουργείου Εσωτερικών «Τροποποιήσεις ληξιαρχικού 
ν.344/1976 και άλλες διατάξεις», 

11. την 25/2017 (ΑΔΑ: ΩΞΟΦ465ΧΘ7-ΛΞΡ) όμοια 
«Οδηγίες για συγχώνευση ληξιαρχείων Δημοτικών Ενο¬ 
τήτων», 

12. την 140634/22.6.2017 απόφαση του Συντονιστή 
της Αποκεντρωμένης Διοίκησης Πελοποννήσου, Δυτι¬ 
κής Ελλάδος και Ιονίου (Β' 2208-ΑΔΑ: ΩΜΜ0ΟΡ1Φ-ΕΞΒ) 






Τεύχος Β' 3898/06. Ί1.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


47107 


«Μεταβίβαση δικαιώματος υπογραφής "Με εντολή Συ¬ 
ντονιστή" στον Προϊστάμενο της Γενικής Διεύθυνσης 
Εσωτερικής Λειτουργίας και στους προϊσταμένους των 
Υπηρεσιών της Γενικής Διεύθυνσης Εσωτερικής Λειτουρ¬ 
γίας της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου» και 

13. την 1307/19.4.2011 (Β' 1009) απόφαση του Γενι¬ 
κού Γραμματέα της Αποκεντρωμένης μας Διοικήσεως 
«Διορισμός ληξιάρχων στις Ληξιαρχικές Περιφέρειες 
του Δήμου Κεφαλονιάς», όπως αυτή τροποποιήθηκε 
με τις 14105/21.12.2011 (Β' 3252), 10848/2.7.2013 (Β' 
1710 -ΒΛΒΟΟΡ1Φ-Α5Ρ), 12890/31.7.2013 (Β' 1980 - 
ΑΔΑ: ΒΛ9ΒΟΡ1Φ-Σ3Ι), 7410/7.5.2014 (Β' 1274 - ΑΔΑ: 
ΒΙΥΞΟΡ1Φ-ΒΓ5), 19364/3.10.2014 (Β' 2838 - ΑΔΑ: 
ΩΦΤΤΟΡ1Φ-Θ5Γ), 26450/13539/11.12.2014 (Β' 3524) 
και 14053/27.7.2015 (Β' 1727 - ΑΔΑ: ΒΖΧΤΟΡ1Φ-ΟΑΧ) 
όμοιες, αποφασίζουμε: 

Διαπιστώνουμε τον ορισμό Ληξιάρχων στις Ληξιαρ¬ 
χικές Περιφέρειες του Δήμου Κεφαλονιάς ως κάτωθι: 

1. Αικατερίνη Δαράτου του Ανδρέα, μόνιμη δημοτική 
υπάλληλο, κλάδου ΔΕΙ Διοικητικού, ως Ληξίαρχο στην 
Ληξιαρχική Περιφέρεια Σάμης, 

2. Άννα Γαλατσιάτου του Δημητρίου, υπάλληλο του 
Δήμου Κεφαλονιάς με σχέση εργασίας Ιδιωτικού Δικαίου 
Αορίστου Χρόνου, ειδικότηταςΤΕ Διοικητικού, ως Ληξί¬ 
αρχο στην Ληξιαρχική Περιφέρεια Αργοστολιού, 

3. Περιστέρα Κουταβά του Διονυσίου, μόνιμη δημο¬ 
τική υπάλληλο, κλάδου ΔΕΙ Διοικητικού, ως Ληξίαρχο 
στην Ληξιαρχική Περιφέρεια Ομαλών, 

4. Σπυρίδωνα Σιμωτά του Κωνσταντίνου, μόνιμο δη¬ 
μοτικό υπάλληλο, κλάδου ΔΕ Διοικητικών, ως Ληξίαρχο 
στην Ληξιαρχική Περιφέρεια Ελειού Πρόννων, 

5. Λαμπρινή Δελαβέρη του Ευαγγέλου, μόνιμη δημο¬ 
τική υπάλληλο, κλάδου ΔΕΙ Διοικητικού, ως Ληξίαρχο 
στην Ληξιαρχική Περιφέρεια Πυλαρέων, 

6. Μαρία Μοσχοπούλου του Διονυσίου, δημότη Δήμου 
Κεφαλονιάς, ως Ληξίαρχο στην Ληξιαρχική Περιφέρεια 
Παλικής και 

7. Σωκράτη Πατρίκιο του Δημητρίου, μόνιμο δημοτι¬ 
κό υπάλληλο, κλάδου ΤΕ Μηχανολόγων Μηχανικών, ως 
Ληξίαρχο στην Ληξιαρχική Περιφέρεια Ερίσου. 

Από τις διατάξεις της παρούσης προκαλείται δαπάνη 
εις βάρος του Π ροϋπολογισμού του Δήμου Κεφαλονιάς 


οικονομικών ετών 2017 και εξής, το ύψος της οποίας 
δεν μπορεί να υπολογιστεί έκτων προτέρων και θα κα¬ 
θορίζεται βάσει των διατάξεων της παραγράφου 8 του 
άρθρου 2 του ν.344/1976 (Α' 143), όπως εδάφια αυτής 
αντί καταστάθηκαν με την παράγραφο 17 του άρθρου 9 
του ν.2307/1995 (Α' 113), καθώς και του άρθρου 49 του 
ν.3584/2007 (Α' 143). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 30 Οκτωβρίου 2017 

Με εντολή Συντονιστή Αποκεντρωμένης Διοίκησης 

Η Προϊσταμένη Τμήματος 

ΜΑΡΙΑ ΚΡΕΜΟΝΑ 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην 268571/21.09.2017 απόφαση του Δημάρχου 
Αθηναίων που δημοσιεύθηκε στο ΦΕΚ 3407/28.09.2017 
(τ. Β') στη σελίδα 40590 διορθώνεται ο εσφαλμένος πί¬ 
νακας: 


ΥΠΗΡΕΣΙΕΣ 

Φορέας 20 
ΚΑ. 6012.001 

Φορέας 20 
ΚΑ. 6012.002 

Δ/ΝΣΗ ΚΑΘΑΡΙΟΤΗΤΑΣ- 

ΑΝΑΚΥΚΛΩΣΗΣ 

625.000,00 

1.200.000,00 

Δ/ΝΣΗ ΜΗΧΑΝΟΛΟΓΙΚΟΥ 

45.000,00 

101.000,00 

Δ/ΝΣΗ ΗΛΕΚΤΡΟΛΟΓΙΚΟΥ 

45.000,00 

150.000,00 

ΣΥΝΟΛΑ 

715.000,00 

1.350.000,00 


στον ορθό: 


ΥΠΗΡΕΣΙΕΣ 

Φορέας 20 

ΚΑ. 6012.001 

Φορέας 20 

ΚΑ. 6012.002 

Δ/ΝΣΗ ΚΑΘΑΡΙΟΤΗΤΑΣ- 

ΑΝΑΚΥΚΛΩΣΗΣ 

625.000,00 

1.100.000,00 

Δ/ΝΣΗ ΜΗΧΑΝΟΛΟΓΙΚΟΥ 

45.000,00 

100.000,00 

Δ/ΝΣΗ ΗΛΕΚΤΡΟΛΟΓΙΚΟΥ 

45.000,00 

150.000,00 

ΣΥΝΟΛΑ 

715.000,00 

1.350.000,00 


(Από το Δήμο Αθηναίων) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3898/06.11.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























